**Клингентал** (германски: *Klingenthal*) — град во округот Фогтланд, во сојузната покраина Саксонија, југоисточна Германија. Се наоѓа спротивно од границата со Чешка и чешкиот град Краслице, 29 километри југоисточно од Плауен и 33 километри северозападно од Карлови Вари.

Ашберг („планината пепел") се издигнува над градот на 936 метри. Исклучително издолжениот град, 10,5 километри од еден до друг крај, е опкружен со бројни шуми на елки.

Градот е поделен со реките Дебра и Цвота. овие две реки се спојуваат на чешко-германската граница и ја создаваат реката Сватава, која потоа се влева во реката Охрже кај Соколов.

Историја
--------

Во 1591 година, Себастијан Кепел основал мелница близу границата со Бохемија на бреговите на Цвота со цел да ги искористува богатите резерви на железо и огромните површини на дрво, обете потребни за градежни материјали. На 1 февруари 1602 година се споменува „Хелхамер" („Höllhammer") во црковниот регистар на соседниот град Шенек. Во тоа време тука живееле рудари, ковачи и обработувачи на јаглен. Во 1628 година, мелницата била запалена и само делумно била обновена.

Во средината на XVII век, бохемиските емигранти бегале од контра-реформацијата и го донеле занаетот за правење лејти во Клингентал, кој — по Вестфалскиот мир — бил безбедно прибежиште за протестантите.

Во 1716 година било прославено создавањето на еснафот на произведувачите на лејти. Кон крајот на XVIII век, пристигнуваат и произведувачите на гудала и жичени инструменти, но исто така и производството на дрвени и дувачки инструменти. Во 1829 година, започнало производството на харфи, а во 1852 година на хармоники. Во втората половина на XIX век, производството на харфи, хармоники и други посложени инструменти го заменило дотогашното производство на помали инструменти.

Во 1875 година, Клингентал бил поврзан со железница.

На 1 октомври 1919 година, Клингентал ги добил градските права. На 1 јули 1950 година, Заксенберг-Георгентал бил припоен кон градот.

На 25 јули 1952 година, делови на поранешните окрузи Ауербах и Елсниц биле одземени со цел да се создаде округот Клингентал. Од 1949-1990 година, Клингентал бил седиште на *VEB Klingenthaler Harmonikawerke*, државна компанија која била главен произведувач за хармоники, армоники и електронски инструменти во Источна Германија.

На 1 април, Милајтен, населба на северозападните падини на Ашберг била припоена кон градот.

Од 1996 година, Клингентал е дел од новосоздадениот округ Фогтланд. За разликување на Клингентал (Долна Рајна, името на градот било *Klingenthal/Sa.* (Sa. стоело за Саксонија). Со одлука на советот на градот, додатокот *Sa.* бил отстранет во јануари 2007 година. Оттогаш, името на градот е само *Klingenthal*.

Стопанство
----------

Додека традиционално, градот е производствен центар на музички инструменти, исто така е и скијачки центар. Една од главните економски дејности на Клингентал е туризмот. Тој е дом на барокната *Zum Friedefürsten*.

Во 2005 година била пуштена во употреба Фогтландарена и тука се одржуваат натпревари во Светскиот нордиски куп и Светскиот куп на скијачки скокови. Веќе бил национален центар за скијачки скокови во текот на Источна Германија.

Познати жители
--------------

* Макс Хес (1878–1975) — музичар
* Ернст Ибел (1882–1959) — композитор и музичар
* Карлхајнц Штајнмилер — физичар и глумец

Галерија
--------

* Прво документирано споменување во црковниот регистар во соседниот ШенекПрво документирано споменување во црковниот регистар во соседниот Шенек
* Првичната дрвена црква „Zum Friedefürsten" во Клингентал во 1726Првичната дрвена црква „Zum Friedefürsten" во Клингентал во 1726
* ФогтландаренаФогтландарена

Наводи
------

1. ↑   „Тековно население по општини во 2020 г.". *Статистичка служба на Саксонија*. јуни 2020. (германски)

Надворешни врски
----------------

* Клингентал на Ризницата ?
* Официјална страница на градот Клингентал
* Зимски центар Клингентал
* Музеј за музика и зимски спортови Архивирано на 11 септември 2007 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 153103011
* LCCN: n79099751
* ISNI: 0000 0004 0568 6208
* GND: 4031187-9
* BNF: cb152401369 (податоци)
* NKC: ge327559

 |

 |

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Фогтланд |
| --- |
|  |
| 
* Адорф
* Ајхигт
* Ауербах
* Бад Брамбах
* Бад Елстер
* Безенбрун
* Берген
* Вајшлиц
* Верда
* Гринбах
* Елефелд
* Елсниц
* Елстерберг
* Клингентал
* Ленгенфелд
* Лимбах
* Маркнојкирхен
* Милентал
* Мулденхамер
* Нечкау
* Нојензалц
* Нојмарк
* Нојштат
* Пауза-Милтроф
* Пел
* **Плауен**
* Рајхенбах во Фогтланд
* Родевиш
* Розенбах
* Тирперсдорф
* Тојма
* Трибел
* Тројен
* Фалкенштајн
* Хајнсдорфергрунд
* Шенек
* Штајнберг

 | Грб |

 |